Анонимните: Идва Трета световна война - Новини от света
Хакерската група „Анонимните“ излезе с ново видео, в което предупреждава, че светът е пред Трета световна война, съобщи „Дейли Мейл“. Според тях конфликтът може да избухне заради напрежението в Корейския полуостров. „За разлика от минали войни, макар и тук да бъдат използвани наземни войски, тази вероятно ще бъде бърза, жестока и брутална. Тази война ще бъде глобално опустошителна, както екологично, така и икономически“, се казва във видеото на групата. Групата твърди, че САЩ и Южна Корея работят заедно за запазване на мира в региона, заедно с Китай и Филипините, но техните опити достигат „до ушите на глухия“. Те твърдят също така, че Вашингтон работи заедно с Австралия, изпращайки на ротационен принцип 1000 американски войници в страната, заедно с бойна група на един самолетоносач. САЩ